Diari Oficial de la Generalitat Valenciana


Sumari del DOGV 333, del 27-01-1986 (1986/805639)

ORDRE de 20 de desembre de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica, situada al terme municipal d'Elx, partida d'Atzavara Baix, amb destinació al Centre de Capacitació Agrària.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   333

Data del DOGV
:   27-01-1986

Secció del DOGV
:   ALTRES DISPOSICIONS

Número del document
:   1986/805639


Data del document
:   20-12-1985

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 20 de desembre de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rútica, sitada al terme municipal d'Elx, partida d'Alzavara Baix, amb destinació al Centre de Capacitació Agrària.  
El Centre de Capacitació i Experimentació Agrària d'Elx, un dels tres amb què compta la Comunitat Valenciana, es situa a la zona de l'Horta Baixa d'Alacant, i exerceix la seua influència en tota la província, de la qual rep alumnes de les diverses localitats.   
Segons les directrius emanades de la Conselleria d'Agricultura i Pesca les finalitats primordials que, entre altres, han de perseguir els Centres de Capacitació Agrària, són la formació professional de joves agricultors i l'experimentació de les varietats, els cultius, etc. i de les noves tècniques de producció en general, amb un element bàsic i fonamental, per al compliment d'aquestes finalitats, que és l'existència de sol on dar-los a terme.   
Els nous plans d'experimentació i capacitació fan que aquesta finca no oferesca sòl suficient, i es fa necessària i urgent la seua ampliació, que s'ha d'aconseguir en les parcel·les confrontants amb la finca actual, a fi d'arribar a la màxima eficàcia i rendiment dels mitjans existents.   
Per tot això, i de conformitat amb el que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la prèvia valoració tècnica oportuna i informes del Servei de Patrimoni i de la Intervenció General,   
ORDENE:   
Article 1r  
S'acorda l'adquisició mitjançant contractació directa a títol onerós i en virtut de compra-venda, de la finca següent:   
Rústica, situada en el terme municipal d'Elx, partida rural d'Atzavara Baix amb una superfície de nou tafulles, confrontant, nord, amb terres de la Generalitat Valenciana (Centre de Capacitació Agrària) i les de Maria i Margarida Díez Mora; Sud, les de Teresa Urban; Est, brocal i les de Teresa Urban Valero; i Oest, amb la resta de la finca de la qual aquesta se segrega, amb una distància del límit Oest a la cosa existent en la finca matriu, de quatre metres, i que roman propietat dels venedors.   
La finca descrita forma part i se segrega d'una altra major, situada en el terme municipal d'Elx, partida rural d'Atzavara Baix, amb una superfície d'una hectàrea, trenta-cinc àrees, setanta centiàrees, equivalent a catorze tafulles, una octava, vint-i-set braces de terra de cultiu, actualment conreada d'ametllers i llimoners, confrontant al Nord, amb terres de la Generalitat Valenciana (Centre de Capacitació Agrària) i les de Maria i Margarida Díez Mora, Sud, les de Teresa Urban Valero; a l'Est, braçal i Teresa Urban Valero, i a l'Oest, les susdites de la Generalitat Valenciana i carretera a Dolors braçal enmig.   
La finca matriu s'inscriu en el Registre de la Propietat d'Elx, en el foli 243, del volum 405 de l'arxiu, llibre 134 del Salvador, inscripció 3a, finca núm. 6.456. Són propietaris de la finca el Sr. Josep, Vicent i la Sra. Rosari Vicente Coves.   
Article 2n  
La finca descrita, està lliure de càrregues i arrendataris, al dia en el pagament de contribucions i impostos.   
La compra, que es formalitzarà necessàriament en escriptura pública, es realitzarà per un preu de set milions duescentes mil pessetes (7.200.000).   
Totes les despeses que origine la formalització notarial de la compra-venda present, s'abonaran per les parts, segons la Llei.   
Article 3r  
El Servei de Patrimoni de la Conselleria d'Economia i Hisenda, realitzarà els tràmits necessaris per a fer efectiu allò que disposa aquesta Ordre.   
València, 20 de desembre de 1985.   
El Conseller d'Economia i Hisenda,  
ANTONI BIRLANGA I CASANOVA